open-index/open-wikipedia-markdown huggingface dataset:
Masjid Kampung Sireh

**Masjid Kg Sireh** merupakan sebuah masjid yang terletak di jajahan Kota Bharu, Kelantan. Ia terletak di Kampung Sireh, iaitu 7 km dari pusat bandar Kota Bharu. Masjid ini juga terletak berdekatan dengan kediaman rasmi Menteri Besar Kelantan, JKR 10.

Masjid Kampung Sireh memiliki nombor pendaftaran masjid No Daftar: MY-03-KB-00754.

## Alamat
: Masjid Kampung Sireh,
:Jalan Pintu Geng,
:Kampung Sireh Kota Bharu,
:Kelantan Darul Naim.

## Rujukan


## Pautan luar
*
Masjid As-Salam (Kelantan)

Masjid **As-salam** merupakan sebuah masjid yang terletak di  Daerah Kemumin,  16100 Kota Bharu  Kelantan. Ia terletak di Pengkalan Chepa, iaitu sekitar 6 km dari pusat bandar Kota Bharu. 

Masjid As-salam memiliki nombor pendaftaran masjid No Daftar: MY-03-KB-00016.

## Alamat
: Masjid  As-salam, Daerah Kemumin, 16100 Kota Bharu Kelantan Darul Naim

## Rujukan


## Pautan luar
*
Sambungan siri The Sims

*The Sims* merupakan antara permainan yang mempunyai banyak sambungan. Di sini terdapat ketujuh-tujuh sambungan (*expansion pack*) untuk *The Sims* (disusun mengikut kronologi):

## The Sims: Livin' Large

The Sims: Livin' Large, juga dikenali sebagai The Sims: Livin' It Up di United Kingdom, ialah sambungan pertama untuk permainan simulasi The Sims. Ia dilancarkan pada bulan Ogos 2000. *Livin' Large* menambah berberapa karakter dan objek di dalam permainan tersebut, antaranya:

### Objek baru
*Alat eksperimen kimia
*Teleskop
*Lampu ajaib
*Bola kristal
*Katil romantik (*Vibromatic Heart Bed*)

### Watak baru
**Grim Reaper*
**The Genie*
**Tragic Clown*
**Santa Claus*



## The Sims: House Party

*House Party* ialah sambungan yang kedua. Ia dilancarkan pada bulan Mac 2001. 

### Objek baru
*Meja katering
*Tempat menari (*dance floor*)
*Bar, *turntables* dan pendiang (*fireplaces*)
*Unggun api
**DJ booth*

### NPC baru
*Penari
*Drew Carey
*Hantu
*Pelakon mimos (*mime*)
*Pengurus makanan (*caterer*)

### Lain-lain fungsi baru
*Parti: *Sims* boleh mengadakan parti, dan menjemput sejumlah besar *Sims* ke rumahnya.
*Pelbagai soundtrack baru
*Pelbagai kostum baru
**Sims* boleh memanggang marshmallow

## The Sims: Hot Date

*Hot Date* dilancarkan pada bulan November 2001.

### Persekitaran baru
**Downtown*: *Sims* boleh menghubungi teksi untuk pergi ke *Downtown*.

### NPC baru
**Miss Crumplebottom*
**Townies*
*Pelayan
*Penyanyi (*Minstrel*)
*Claire si Beruang (*Claire The Bear*)

### Objek baru
**Niagara Love Tub* 
*Tasik ikan

## The Sims: Vacation

The Sims: Vacation (atau The Sims: On Holiday di Ireland, the UK and China) dilancarkan pada bulan Mac 2002.
* *Vacation* menambah 3 persekitaran kawasan percutian yang baru seperti kawasan bersalji, hutan tropika dan kawasan pantai.
* 125 objek bertemakan percutian, 
* aksi baru untuk sims anda seperti memancing, menaiki papan luncur salji dan berkhemah.
* Karakter baru.


## The Sims: Unleashed

*Unleashed* dilancarkan pada September 2002.

### Haiwan peliharaan
Di dalam *Sims Unleashed*, Sims boleh memelihara haiwan pelihawaan seperti anjing dan kucing. Haiwan peliharaan lain ialah:
*ikan
*hamster
*kura-kura
*biawak

#### Skil haiwan peliharaan
Haiwan peliharaan akan mempunyai skil-skil yang berikut:
**Penjagaan rumah* (anjing sahaja);
**Memburu* (kucing sahaja);
**Kepatuhan*; and
**Muslihat*

#### Personaliti
Anjing dan kucing, seperti kebanyakan sims, juga mempunyai personaliti. Walau bagaimanapun, pemain tidak boleh mengawal mereka.

### Perubahan lain
*kawasan kejiranan dalam *Unleashed* sekarang mempunyai 40 lot (daripada 10 lot didalam permainan asas), dan memiliki berberapa keluarga.
*dibahagi kepada 2 kawasan. Kawasan perumahan dan kawasan komuniti. Sims boleh melawat kawasan komuniti dan tinggal di dalam kawasan perumahan.
*boleh membuat kebun sendiri.
*pekerjaan baru.

## The Sims: Superstar

The Sims Superstar ialah sambungan keenam. Ia dilancarkan pada bulan Mei 2003. Sambungan ini membolehkan Sim untuk menjadi seorang *superstar*. 


## The Sims: Makin'Magic

*Makin' Magic* dilancarkan pada bulan Oktober 2003.


## Pautan luar
The Sims
Dewan Undangan Negeri Kelantan

**Dewan Negeri Kelantan** () terdiri daripada 45 kawasan DUN. Pemilihan ADUN dibuat semasa pilihan raya umum atau pilihan raya kecil. Yang Dipertua Dewan Undangan Negeri Kelantan bagi penggal ke-15 ialah Dato' Sri Amar D'Raja Dato' Haji Mohd Amar Abdullah.

## Ahli Majlis Mesyuarat Kerajaan Negeri Kelantan

## Ahli Dewan Undangan Negeri Kelantan

## Susunan tempat duduk DUN

## Nota

## Pautan luar
* Laman rasmi Kerajaan Negeri Kelantan 

## Rujukan


Politik di Kelantan
Dewan Undangan Negeri di Malaysia
Volt

**Volt** (simbol: V) ialah unit daya gerak atau beza keupayaan elektrik. Sebagai contoh, beza upaya elektrik yang dibekalkan ke rumah ialah 240 volt.

Istilah volt diambil daripada nama seorang ahli fizik berbangsa Itali, Alessandro Volta yang mencipta model cerucuk kuasa duluan bateri moden pertama.

## Takrifan
Volt ditakrifkan sebagai beza upaya merentasi satu pengalir apabila arus satu ampere melenyapkan satu watt kuasa. Jadi unit asas SI-nya ialah m2 · kg · s-3 · A-1, ataupun sama dengan satu joule tenaga per coulomb cas, J/C.

:\mbox{V} = \mbox{W} \cdot \mbox{A}^{-1} = \mbox{J} \cdot \mbox{C}^{-1} = \mbox{m}^2 \cdot \mbox{kg} \cdot \mbox{s}^{-3} \cdot \mbox{A}^{-1}.

Sejak 1990, nilai volt dijaga untuk ukuran amali menggunakan kesan Josephson yang mana satu nilai biasa digunakan sebagai pemalar Josephson seperti yang ditentukan oleh Persidangan Umum berkenaan Berat dan Ukuran ke-18 sebagai 

:**K<sub>{J-90}</sub>** = 0.4835979 GHz/µV.

## Rujukan
Perang Hunain

**Perang Hunain** berlaku pada 3 Syawal tahun kelapan Hijrah. Dalam peperangan ini, 10,000 tentera Islam telah memerangi dua puak kecil penentang Islam. Malangnya, kerana bilangan tentera yang ramai tentera Islam berasa bongkak dan takbur sehingga lupa pada pertolongan Allah. 

Allah menguji tentera Islam dengan tipu helah musuh sehingga berlaku kacau bilau. Ramai tentera Islam melarikan diri. Mereka terpaksa berundur dan mengatur semula strategi sehingga akhirnya Allah mengurniakan kemenangan kepada tentera Islam.
Empangan Hidro yang pertama dan tertua di Malaysia

**Empangan Hidro** yang pertama dibina di Malaysia ialah Empangan Hidro Sungai Sempam di Raub, Pahang. Ia telah dibina pada tahun 1900 oleh Raub Australian Gold Mining Co. Limited atau Syarikat Perlombongan Emas Australia Raub Bhd. bagi operasi perlombongan emas di Bukit Koman. Namun demikian, empangan ini tidak boleh dikira sebagai empangan hidro pertama bagi bekalan tenaga elektrik di negara Malaysia kerana ia dibina oleh syarikat perlombongan bagi kegunaan operasinya sendiri.

Maka itu, empangan hidroelektrik yang pertama di Malaysia ialah Empangan Hidro Tasik Chenderoh yang terletak 21 km ke utara bandar Kuala Kangsar. Kerja-kerja pembinaan empangan ini telah bermula pada tahun 1927, dan siap pada tahun 1930. Empangan ini menjadikan empangan yang terbesar di Asia Tenggara ketika itu. Pada tahun 1940, Stesen Elektrik Hidro Chenderoh membekalkan elektrik kepada 35 buah bandar dan tempat di Perak.

Stesen Elektrik Hidro Chenderoh masih beroperasi sehingga kini, menjadikannya yang tertua di Malaysia.
Pengangkutan di Kelantan

Di bawah ialah pengangkutan yang terdapat di Kelantan:

## Pengangkutan Darat - Dalam Negeri Kelantan

* Pengangkutan melalui bas ekspres yang dikenali sebagai **[[Bas Cepat]]**. Bas Cepat menghubungkan seluruh jajahan dan bandar-bandar utama yang terdapat di Kelantan. Ia dikendali oleh Syarikat Kenderaan Melayu Kelantan (SKMK).
* Pengangkutan dalam bandar dengan menggunakan **bas mini**. Kenderaan ini juga dikendalikan oleh Syarikat kenderaan Melayu Kelantan (SKMK).
* Pengangkutan melalui rel, dari Wakaf Bharu ke Gua Musang.

## Pengangkutan Darat - Keluar Negeri Kelantan

* Melalui bas ekspres yang menghubungi kesemua bandar-bandar utama di Malaysia dan Singapura.
* Pengangkutan melalui rel, dari Wakaf Bharu hingga ke Singapura melalui Kuala Lumpur.

**Destinasi Perjalanan Keretapi**
* Tumpat - Kuala Lumpur (ekspres) - dua hala
* Tumpat - Kuala Lumpur (henti-henti) dua hala
* Tumpat - Singapura (ekspres) dua hala

## Pengangkutan Udara

Lapangan terbang Sultan Ismail Petra yang terletak kira-kira 10 kilometer dari bandar Kota Bharu merupakan pintu masuk ke Kelantan melalui udara. Lapangan terbang ini telah beberapa kali diperbesarkan dan yang terakhir ialah pada tahun 2005. Lapangan Terbang ini mengendalikan 28 penerbangan sehari iaitu masing-masing 14 penerbangan keluar Kelantan dan 14 penerbangan masuk.
8 penerbangan dikendalikan oleh Sistem Penerbangan Malaysia (MAS), 10 penerbangan oleh Firefly dan 10 lagi oleh Air Asia.

## Pelabuhan

Pelabuhan yang terdapat di Kelantan :

* Pelabuhan Geting: terletak di Tumpat. 
* Pelabuhan Tok Bali: terletak di Pasir Putih
* Pelabuhan Pengkalan Petah: terletak di Bachok

## Lihat juga
* Kelantan
Bas Cepat

**Bas Cepat** merupakan bas ekspres (tanpa berhenti-henti) yang menghubungkan seluruh jajahan dan bandar-bandar utama yang terdapat di Negeri Kelantan. Di samping itu juga terdapat bas antara bandar yang beroperasi bagi menghubungan bandar-bandar utama, sederhana, kecil dan kawasan-kawasan setempat. Bas bandar atau dikenali sebagai Bas SKMK yang beroperasi khusus untuk perkhidmatan dalam bandar seperti Kota Bharu. Kesemua pengankutan tersebut dikendalikan oleh Syarikat Kenderaan Melayu Kelantan (SKMK).

Bagi orang Kelantan, istilah bas ekspres digunakan untuk merujuk kepada bas yang bergerak keluar dari negeri menuju ke destinasi di negeri lain tanpa henti. Manakala bas cepat pula merujuk kepada bas *"ekspres"* bagi dalam negeri.
Syarikat Kenderaan Melayu Kelantan

**Syarikat Kenderaan Melayu Kelantan** atau ringkasnya SKMK, merupakan pengendali pengangkutan bas yang ternama di Kelantan dan di Malaysia. Syarikat ini mengendalikan perkhidmatan yang pelbagai, iaitu :

* Bas Cepat merupakan bas ekspres (tanpa berhenti-henti) yang menghubungkan seluruh jajahan dan bandar-bandar utama yang terdapat di Negeri Kelantan. 
* Bas antara bandar yang beroperasi secara berhenti-henti, bagi menghubungkan bandar-bandar utama, sederhana, kecil dan kawasan-kawasan setempat. 
* Bas bandar atau dikenali sebagai juga sebagai Bas SKMK yang beroperasi khusus untuk perkhidmatan dalam bandar seperti Kota Bharu. 
* Bas Ekspres, yang menghubungan bandar-bandar utama di seluruh Malaysia termasuk singapura.
Nabi Ilyasak

**Nabi Ilyasa** adalah rasul dari kalangan Bani Israel dari garis keturunan yang sama dengan Musa, Harun serta Ilyas. Nama Ilyasa disebut dalam kisah Ilyas, saat rasul itu dikejar-kejar kaumnya dan bersembunyi di rumah Ilyasa'. Maka besar kemungkinan Ilyasa' juga tinggal di sekitar lembah sungai Jordan. 

Ketika Ilyas bersembunyi di rumahnya, Ilyasa' masih seorang belia. Saat itu ia tengah menderita sakit. Ilyas membantu menyembuhkan penyakitnya. Setelah sembuh, Ilyasa' pun menjadi sahabat Ilyas yang selalu mendampingi untuk menyeru ke jalan kebaikan. Ilyasa' melanjutkan tugas tersebut begitu Ilyas meninggal. 

Ilyasa' kemudian mendapati bahawa manusia ternyata begitu mudah kembali ke jalan sesat. Itu terjadi tak lama setelah Ilyas wafat. Padahal masyarakat lembah sungai Yordania itu sempat mengikuti seruan Ilyas agar meninggalkan pemujaannya pada berhala. Pada kalangan itulah Ilyasa tak lelah menyeru ke jalan kebaikan. Dikisahkan bahwa mereka tetap tidak mahu mendengar seruan Ilyasa', dan mereka kembali menanggung bencana kemarau yang luar biasa.
Silat Terlak Selangor

**Silat Terlak** telah dibawa ke Hulu Langat, Selangor oleh Ali Ahmad bin Yusof  pada  tahun 1932 semasa beliau berumur 18 tahun daripada sebuah kampong bernama Tuyek yang terletak di  Sumatera Barat, Indonesia.  Setelah Ali Ahmad kembali ke rahmatullah pada taun 1986, perkembangan silat ini telah diteruskan oleh Ibrahim bin Jusan, Adnan bin Ali Ahmad, dan Zakaria bin Ismail. 

Pada mulanya, Silat Terlak diajar kepada beberapa orang murid yang berasal dari Minangkabau di gelanggang pertamanaya di Kampung Bukit Raya, Hulu Langat, dan pada tahun 1974, kelas silat ini mula dibuka kepada umum.  Pada hari ini gelanggang utama silat ini terletak di balairaya Kampung Sungai Raya, Hulu Langat.

## Peringkat Pelajaran

Latihan Silat Terlak sehingga tamat memakan masa 1 hingga 2 tahun dan mengandungi 4 peringkat:- 

# Perinkat Asas
# Peringkat Kedua (Bengkung Hijau)
# Peringakat Ketiga (Bengkung Kuning)
# Peringkat Keempat (Bengkung Merah) 

## Peringkat Asas

Pada peringkat ini murid akan dilatih selama tujuh hari berterusan.  Murid akan diajar jurus disamping falsafah dan kegunaan praktikal pelajaran.  Pada hari ketujuh, murid akan diuji.  Murid yang berjaya melepasi ujian tersebut akan dianugerahkan gelaran  Ahli Pewaris oleh Majlis Gurulatih.  Hanya murid yang lulus sahaja layak untuk meneruskan ke Peringkat Kedua.

## Peringkat Kedua

Peringkat ini mengambil masa tiga bulan untuk tamat.  Murid akan diajar teori dan praktikal Silat Terlak dari segi asas silat, buah silat, seni, jurus dan asas permainan senjata. Selepas di ajar langkah, tepisan, elakan dan buah pukul tangan dan kakai, murid akan diajar permainan senjata pisau, tongkat, parang dan keris. 

Ujian akan dijalankan selepas tiga bulan dan murid yang lulus akan menerima bengkung hijau dan layak untuk meneruskan ke peringkat ketiga.  

## Peringkat Ketiga

Peringkat ini adalah sambungan peringkat kedua dan murid penekanan diberikan kepada kemahiran pelajaran terdahulu seperti jurus tangan dan kaki serta kepimpinan.  Murid akan dilatih untuk memimpin kelas.  Pada kebiasaanya latihan pada peringkat ini akan mengambil masa 4 bulan.  Selepas ujian, murid yang lulus akan menerima bengkung kuning. 

## Peringkat Keempat

Ini adalah peringkat terakhir latihan.  Pada peringkat ini murid akan diajar 44 buah yang berkait dengan 4 unusr iaitu, angina, api, air dan tanah.  Pada peringkat ini aspek kerohanian juga ditekankan.  Selepas ujian dijalankan, murid yang berjaya akan menerima bengkung merah dan pada murid yang layak menjadi jurulatih akan menerima bengkung hitam.

## Rujukan
* Majalah Pendekar, Januari 1993, ms 22-24

Kategori : Silat Melayu
Silat Warisan Hulubalang Melaka

Seni Silat Warisan Hulubalang Melaka dikatakan berasal daripada permainan Laksamana Hang Tuah lima bersaudara yang terkenal sebagai Hulubalang Kesultanan Melaka. Silat ini telah diturunkan dari generasi ke generasi sehingga sampai kepada seorang pendekar bernama Husin Cengkok yang berasal Kampung Pengkalan Balak, Melaka.  Selepas itu, silat ini telah diwariskan kepada Mat Aris Raja Burung.

Mat Aris Raja Burung pula telah menurunkan ilmu persilatan ini kepada Haji Sotin bin Mohd Ali.  Pada tahun 1983, Haji Sotin telah membuka gelanggang di Kampung Padang Temu, Melaka.  Setelah, Haji Sotin kemali ke Rahmatullah pada 26hb Ogos 1991, perguruan ini dipertanggungjawabkan pula kepada menantu beliau iaitu Guru Abas bin Bahaman.

## Rujukan
* Majalah Seni Beladiri keluaran Mei 2008 ms. 4 - 8 & 62 - 63
* Laman Persatuan Seni Silat Warisan Hulubalang Melaka.

Kategori : Silat Melayu
Guru Besar

**Guru Besar** ialah jawatan tertinggi di sekolah rendah di Malaysia dan juga di sesetengah sekolah di negara lain.

Di Malaysia, sebuah sekolah rendah Gred A diketuai oleh Guru Besar DGA34 dan dibantu oleh tiga orang Guru Penolong Kanan dan jika sekolah ada dua sesi dibantu oleh Guru Penyelia Petang.

## Lihat juga
* Pengetua

## Pautan Luar
* Kompetensi mengurus guru besar cemerlang di sekolah rendah daerah Kulaijaya
Sekolah Kebangsaan Seri Kemaman

**Sekolah Kebangsaan Seri Kemaman** (SKSK) merupakan sebuah Sekolah Kebangsaan yang terletak di Hadapan Tadika Yayasan Lot 144,Kg. Gong Limau , Kemaman , Terengganu Darul Iman, Malaysia.

Pada 2025, Sekolah Kebangsaan Seri Kemaman memiliki 320 pelajar lelaki dan 320 pelajar perempuan, menjadikan jumlah keseluruhan murid seramai 640 orang. Ia mempunyai seramai 47 orang guru.2025

Sekolah Kebangsaan Seri Kemaman ialah sekolah pecahan SK Sultan Ismail yang tidak mempunyai bangunan sendiri sebaliknya menggunakan bangunan asrama puteri Sekolah Menengah Kebangsaan Sultan Ismail sebagai bangunan sekolahnya.

## Sejarah
SKSK mula dibuka pada 2-Jun-1988. Pada mulanya, sekolah ini asalnya bangunan asrama lelaki dan perempuan SMK Sultan Ismail kemudian ia dijadikan sebuah sekolah untuk menampung murid-murid yang datang daripada Sekolah Rendah Sultan Ismail dan Sekolah Kebangsaan Chukai yang berjumlah 411 orang. Pada awal pembukaan sekolah ini, 11 buah kelas dibuka untuk menampung pelajar berkenaan. Sebanyak 4 buah kelas dibuka untuk tahun 1, 3 buah kelas dibuka untuk tahun 2 dan 2 buah kelas dibuka untuk tahun 3 dan juga tahun 4. Pada tahun berkenaan, hanya terdapat 17 orang guru sahaja yang berkhidmat di SK Seri Kemaman dan dibantu olah 2 kakitangan sokongan.

Sekolah Kebangsaan Seri Kemaman terletak di tengah-tengah bandar Chukai. Ia dihimpit diantara Sekolah Kebangsaan Seri Iman dan juga Sekolah Kebangsaan Sultan Ismail. 

## Alamat
:Sekolah Kebangsaan Seri Kemaman
:Hadapan Tadika Yayasan Lot 144, Kg. Gong Limau , Kemaman , Terengganu Darul Iman, Malaysia 
:Telefon =  98591251
:Fax       = 68584794

## Pautan luar
* http://sksk2041.webs.com/
* http://sksk2041.blogspot.com/
Silat Rajawali

Di Malaysia terdapat beberapa Perguruan Silat yang menggunakan nama "Silat Rajawali", di antaranya:

# Silat Rajawali Putih
# Silat Burung Rajawali Putih
# Silat Rajawali Tunggal
# Silat Sunda Rajawali
# Seni Silat Harimau Rajawali Tujuh Malaysia
Silat Burung Rajawali Putih

Pertubuhan Seni Silat Burung Rajawali Putih diasaskan oleh Tuan Guru Hasan bin Abdul Kadir (JSS) selaku Guru Utama. Gelanggang Utama dan pertama silat ini terletak di Kampung Sungai Penchala, Kuala Lumpur. 

Guru Hassan telah mempelajari ilmu silat daripada datuknya iaitu Pandak Yahya, seorang guru silat di daerah Muar iaitu Sendeng Asli Muar, Johor.  Selepas itu beliau berhijrah ke Selangor dan menuntut pula ilmu Rajawali daripada Guru Ahmad Yon bin Idris.   

Sesudah ditabalkan sebagai salah seorang daripada 7 Beradik dan disebabkan oleh beberapa peristiwa, Hassan telah menurunkan ilmu Rajawali sebagai Silat Rajawali Putih.
Di bawah Guru Hassan lahirlah ramai Guru Guru silat di sekitar Selangor,Johor.
Antaranya ialah Guru Mohd Yunus Abas(Puchong),Guru Yusof (Damansara) , Guru Effendy (Kelana Jaya) , Guru Masrol (Sg.Pencala) , Guru Aboy (Petaling Jaya) , Guru Isma Hamka (Gelang Patah Johor) , Guru Mohd Faizal (Sepang) , Guru Aminuddin (Punchak Alam). 

## Sistem Pelajaran Peringkat Sekolah

**Bengkung Putih Penuh**

# Randai 
# Langkah Berhadapan Guru
# Asas 1-4
# Pukulan Asas 1-4
# Lompat Harimau

**Bengkung Setengah Biru** 

# Asas 5-8 
# Pukulan Asas 5-8
# Lompat Harimau

**Bengkung Biru Penuh**
 
# Asas 9-12 
# Pukulan Asas 9-12
# Lompat Harimau 

**Bengkung Setengah Hijau** 

# Jurusan 1-4 
# Pukulan Jurusan 1-4
# Lompat Harimau 

**Bengkung Hijau Penuh**
 
# Jurusan 5-7 
# Pukulan Jurusan 5-8
# Pecahan Empat
# Langkah Lang Sewah
# Lompat Harimau

## Laman Web Rasmi Rajawali Putih

Rajawali Putih
Silat Setiabakti

Seni Silat Setiabakti adalah satu Perguruan Silat yang diasaskan oleh Guru Dahlan Karim hasil daripada pembelajaran beliau sebanyak 11 jenis beladiri. Perguruan ini telah didaftarkan di bawah akta pertubuhan pada tahun 1994.
 
Silibus di dalam beladiri ini secara umumnya terbahagi kepada tiga, iaitu:
 
1. seni pentas (kebudayaan)
 
2. olahraga (sukan)
 
3. beladiri (tempur)

## Pautan Luar

* http://silatsetiabakti.blogspot.com/2008/07/biodatasejarah-dan-harapan_30.html

* http://senisilatsetiabakti.blogspot.com/

Kategori : Silat Melayu
Camar

**Camar** () ialah sejenis burung laut dalam keluarga **Laridae** order Charadriiformes yang mampu terbang untuk tempoh masa yang lama. Burung ini terdiri daripada 100 spesies disusun dalam 22 genus.

Hampir kesemua spesies camar ada terdapat di Malaysia kecuali satu spesies. 

## Ciri

Burung camar mempunyai sayap yang panjang dan sempit dan ekor yang bercabang dua. Mempunyai paruh yang meruncing dan tajam di hujung. Mempunyai kaki yang pendek dengan selaput renang. Burung camar datang dalam saiz sekecil burung murai kampung hingga sebesar saiz burung merpati. Empat spesies burung camar dikenal pasti bertelur di Malaysia.

## Taksonomi
Nama keluarga Laridae diberikan oleh Constantine Samuel Rafinesque, seorang ahli zoologi Perancis, pada 1815 daripada perkataan bahasa Latin *larus*.

### Spesies
# Burung camar kepala hitam
# Burung camar kecil
# Burung camar topi hitam
# Burung camar batu
# Burung camar berjalur
# Burung camar besar berjambul
# Burung camar kecil berjambul
# Burung camar kepak putih
# Burung camar angguk
# Burung camar Pasifik

## Rujukan
Tringkap

**Tringkap** adalah sebuah kampung kecil di Cameron Highlands. Kebanyakan penduduk terdiri daripada kaum Tionghua yang bekerja sebagai pekebun sayur atau bunga.

Ia juga dikenali sebagai 'Dai Kong Si' kerana sejarahnya yang istimewa apabila ia merupakan tempat pedagang Teh British mendirikan pejabatnya.
Sekarang ia merupakan salah satu tarikan pelancongan dengan Taman Bunga Ros dan pasarnya yang terkenal.

## Pautan Luar
* Portal Cameron.Com.My dengan direktori and panduan
* Official Cameron Highlands Online Portal
* All Malaysia Info - pelbagai Highland di Malaysia
Pasar Besar Siti Khadijah

Nama asal **Pasar Besar Siti Khadijah** ialah **Pasar Besar Buluh Kubu**. Walau bagaimanapun ia telah ditukar namanya kepada nama ini oleh Menteri Besar Kelantan iaitu Y.A.B Tuan Guru Dato' Nik Abdul Aziz Bin Nik Mat sebagai tanda penghormatan kepada kaum Hawa, memandangkan majoriti peniaganya terdiri daripada golongan wanita.

Satu pemandangan yang unik di pasar-pasar di Kelantan ialah peniaganya yang rata-rata terdiri daripada kaum wanita yang terkenal dengan minat berniaga .  

Pasar ini mempunyai 4 tingkat dan berbentuk segi lapan. Tingkat bawah dikhususkan untuk barangan basah seperti ikan, sayur-sayuran, ayam dan sebagainya. Tingkat 1 pula diperuntukkan kepada barangan makanan kering seperti serunding, iaitu sejenis makanan Kelantan yang sangat terkenal. Juga terdapat Ayam percik, ikan percik, nasi kerabu, nasi berlauk, nasi dagang, laksam dan somtam merupakan antara makanan yang paling "tersohor" bagi rakyat negeri Kelantan. Kuih tradisional Kelantan seperti kuih "tahi itik'', akak, jala mas, buah tanjung, serabe, tepung pelita, dan pelbagai lagi kuih lain yang juga dijual di sini. Manakala tingkat 2 dan 3, untuk barangan bukan makanan.

Pasar ini terletak bersebelahan dengan Bazar Buluh Kubu. Pada 1 Oktober 2024, Perdana Menteri Malaysia, Dato Seri Anwar Ibrahim mengumumkan bahawa Kerajaan Persekutuan memperuntukkan sebanyak RM5.5 juta untuk tambah baik infrastruktur Pasar Besar Siti Khadijah.   Pada tahun 2025, Pasar Besar Siti Khadijah telah siap dinaik taraf.  

## Rujukan
Bazar Buluh Kubu

**Basar Buluh Kubu** terletak bersebelahan dengan Pasar Besar Siti Khadijah. Ia mempunyai 4 aras dan satu aras bawah khusus untuk meletak kenderaan. Bazar ini menjual pelbagai barangan seperti barangan hasil kraftangan, kain dan baju batik, songket, cenderamata, pakaian dan sebagainya. Medan Selera pula terletak di tingkat paling atas.

Selain menjual pakaian, makanan dan barangan dapur, beraneka barang perhiasan seperti perak, tembaga dan barangan ukiran kayu juga boleh didapati di sini.

## Pautan luar
* Bazar Buluh Kubu
* SELAMAT DATANG BAZAR BULUH KUBU
Gelanggang Seni

**Gelanggang Seni** terletak di Jalan Sultan Mahmud, kira-kira 2 km dari pusat bandar Kota Bharu. Ia dibuka tiga kali seminggu dari bulan Mac sehingga September setiap tahun.

Gelanggang Seni mempamerkan persembahan kesenian rakyat Kelantan dalam hiburan. Antara persembahan tersebut termasuklah wayang kulit, silat, perlawanan gasing, wau dan persembahan rebana. Waktu persembahan dilakukan pada waktu petang hari Isnin, Rabu dan Sabtu, serta waktu malam pada hari Rabu dan Sabtu.

Pusat ini menjadi daya tarikan kepada para pelancong dan kepada anak-anak Kelantan yang cintakan seni warisan bangsa untuk berkampung dan mempersembahkan persembahan masing-masing.

## Lihat juga
* Pelancongan di Kelantan

## Rujukan
Pendidikan di Kelantan

Dari sudut pendidikan, kerajaan Kelantan di bawah kepimpinan Y.A.B Tuan Guru Dato' Nik Abdul Aziz Bin Nik Mat amat menitikberatkan pendidikan agama. Suatu ketika dahulu Kelantan pernah menjadi pusat tumpuan ulama dari serata tempat dan sehingga kini masih terkenal dengan nama jolokan sebagai Serambi Mekah.  Banyak rakyat dari luar Kelantan datang ke sini semata-mata untuk mendalami ilmu agama.  Oleh sebab itu tidak hairanlah jika sekolah-sekolah agama atau lebih dikenali sebagai sekolah pondok muncul bagaikan cendawan tumbuh selepas hujan. Sekolah Pondok Terusan yang terletak di Pasir Tumboh Kota Bharu, merupakan antara sekolah pondok yang terkenal di Kelantan dan Tok Kenali pula merupakan tokoh guru agama yang sudah tidak asing di Kelantan suatu ketika dulu. 

Di samping pendidikan agama, kerajaan Kelantan juga menitikberatkan pendidikan akademik. Di samping sekolah-sekolah bantuan penuh kerajaan, sekolah swasta juga banyak didirikan di Kelantan untuk memberi peluang kepada pelajar yang tercicir menyambung pelajaran mereka.   lnstitut Padang Merdeka [IPM], Sekolah Kadir Adabi, Institut Za'ba, dan Kolej Budaya merupakan antara sekolah swasta yang sudah terkenal di Kelantan. Sebagai sekolah yang mengutamakan kualiti sekolah-sekolah swasta ini juga mampu melahirkan pelajar yang cemerlang setanding dengan sekolah-sekolah  bantuan penuh kerajaan. 

Di peringkat pendidikan tinggi, Kelantan mempunyai kampus cawangan Universiti Tun Abdul Razak, kampus cawangan Universiti Malaya dan kampus cawangan Universiti Sains Malaysia. Di samping itu, Kelantan juga mempunyai Kolej Islam Antarabangsa Sultan Ismail Petra (KIAS) dan Universiti Malaysia Kelantan
C Sharp

**C#** (disebut "C Sharp") ialah sebuah bahasa pengaturcaraan berorientasi objek yang dicipta oleh Microsoft sebagai satu daripada inisiatif .NET mereka. C# kemudiannya diselaraskan sebagai piawai antarabangsa oleh ECMA dan ISO.

## Matlamat Rekabentuk Bahasa
ECMA talah menyenaraikan matlamat rekabentuk bahasa pengaturcaraan C#

C# akan menjadi bahasa pengaturcaraan yang **mudah, moden, efesien**, **berorientasikan objek.**

Bahasa C# dikatakan **mudah** kerana dalam bahasa C#, sifat-sifat yang komplek yang terdapat dalam bahasa pengaturcaraan lain sebgai contohnya Java dan C++ telah dihilangkan. Antaranya ialah *macro*, *templates*, *multiple inheritance* dan *virtual base classes*.

## Contoh Hello Dunia
Berikut merupakan contoh program Hello Dunia

fail hello.cs:


```csharp
public class ContohClass
{
    public static void Main()
    {
        System.Console.WriteLine("Hello, dunia!");
    }
}
```


Setelah di kompilasi dan dilaksanakan. Paparan **Hello, dunia!** akan dipaparkan pada konsol.
Setiap baris mempunyai tujuan spesifik. seperti berikut


```csharp
public class ContohClass
```


Ini merupakan definasi kelas, ia merupakan **public** (awam), ini bermakna objek dalam projek lain pun boleh mencapai kelas ini.
Yabang

**Awang Sulong Haji Oyong** (lahir 7 Julai 1976) atau juga dikenali sebagai **Yabang** merupakan penyanyi terkenal Malaysia. Yabang merupakan bekas penyanyi utama kumpulan rock tersohor di Malaysia, Jinbara dan juga Khalifah. Pada tahun 2016, lagu **Hang Pi Mana** telah menjadi tumpuan dalam kalangan remaja Malaysia. Selepas membuat lagu **Hang Pi Mana**, Kumpulan Khalifah telah membuat lagu terbaru iaitu **Hang Pi Raya** yang sama lagu seperti **Hang Pi Mana** tetapi liriknya telah diubah oleh Yabang sendiri. Penyanyi yang bersuara unik ini juga telah membuat lagu **Assalamualaikum Ustazah**.

## Rujukan

## Pautan luar
Hanafi bin Ahmad

MOHD HANAFI HJ AHMAD alah seorang tokoh persilatan di Malaysia. Beliau merupakan pengasas Persatuan Seni Silat Cekak Malaysia. Beliau dilahirkan pada tahun 1923 di Kedah. Beliau memulakan pendidikan awalnya di sekolah Melayu Kampung Gunung, Alor Setar  sebelum menyambung pengajian agamanya dengan beberapa orang ulama di Kedah. Bagi mendalami ilmu agamanya, beliau mengembara ke seluruh negara untuk menemui guru-guru yang dapat membimbingnya. Hasil penat lelah beliau berbalas apabila beliau menemui  Tok Guru Pak Haji Zain bin Abdul Rahman yang dapat menghuraikan dan menyimpul berkaitan permasalahan tauhid (soal ketuhanan di dalam agama Islam). 

Semangat kemerdekaan yang menyusup ke dalam jiwa penduduk Tanah Melayu ketika itu turut menyusup masuk ke dalam jiwa Ustaz Hanafi sendiri. Beliau percaya yang orang Melayu juga mempunyai sistem beladiri yang tidak kalah dengan beladiri asing. Ustaz Hanafi terpaksa mengembara sekali lagi untuk mencari ilmu yang boleh dipertanggungjawabkan untuk membela diri, menyebabkan beliau terpaksa menempuh pelbagai kesusahan dan rintangan. 

Ustaz Hanafi meninggal dunia pada 13 Ogos 1986, meninggalkan seorang balu, Maimunah Hj. Othman dan enam orang anak. 

## Penglibatan dalam pilihan raya
Hanafi pernah menyertai Parti Negara pada 1959 di bawah pimpinan Dato' Onn Jaafar. Beliau pernah bertanding bagi Dewan Undangan Negeri Kedah di DUN Langkawi pada pilihan raya umum 1959, namun tewas. Selepas daripada itu, beliau tidak lagi terlibat dalam gelanggang politik.

### Keputusan pilihan raya

## Rujukan
Silat Pancang 12

Perguruan Silat ini mengembangkan silat yang telah dilhamkan oleh Tok Said.  Sebelum beliau meninggal dunia, silat ini telah diturunkan kepada anak beliau, Lebai Din dan seterusnya diturunkan kepada anak Lebai Din, Hj Mohd Said.  Silat ini seterusnya telah dikembangkan oleh Mokhtaruddin, anak Hj Mohd Said.

Pancang bermaksud penahan atau pelindung dan dalam silat ini bermaksud ilmu yang boleh menahan atau menangkis serangan lawan.  Angka 12 bermaksud pukulan-pukulan atau teknik termasuk elak, tangkis dan cara menyerang.  Ia juga adalah kunci untuk hidup gerak.

## Rujukan

* Majalah Seni Beladiri, Mei 1998, m/s 24-25

Kategori : Silat Melayu
Silat Melayu Keris Lok 9

**Silat Melayu Keris Lok 9** merupakan sejenis silat yang diasaskan dan dikembangkan oleh Prof Azlan Ghanie pengarang majalah Seni Beladiri.

Berasal dari keturunan beliau di Pekan, PahangDi sebelah bondanya dan keturunan Merpati Jepang, Abang Borhassan di Sarawak.

## Pautan Luar
* http://silat-melayu.blogspot.com/2007/11/silat-melayu-keris-lok-9.html
* https://archive.is/20130630003414/silat-melayu.ning.com/group/silatmelayukerislok9
* http://kerislok9.blogspot.com
Silat Kalimah Panglima Tangkas

Pertubuhan **Seni Silat Kalimah Panglima Tangkas** telah diasaskan oleh Elmi Azham Shah Marsom yang berasal daripada Klang, Selangor. Silat ini adalah berasaskan konsep seni beladiri yang diajar oleh oleh Pak Guru Zohdi (Perak), Pak Guru Muslim (Negeri Sembilan) dan Pak Guru Jauhari (Kuala Lumpur), murid kepada Yahya Said.

Kategori : Silat Kalimah
Perbadanan Kemajuan Iktisad Negeri Kelantan

Perbadanan Kemajuan Iktisad Negeri Kelantan atau ringkasnya PKINK ditubuhkan pada tahun 1966 di bawah Enakmen Negeri No.10. PKINK mula beroperasi pada 10 November 1969. Pengerusi PKINK yang pertama ialah YAB Dato' Hj Mohd Asri Bin Muda. Menteri Besar Kelantan merupakan Pengerusi Lembaga Pengarah PKINK. Jawatan tersebut kini dipegang oleh YAB Ustaz Dato' Haji Ahmad Bin Yakob. 

## Misi PKINK
Sebuah badan korporat yang bertanggungjawab dalam menerajui pembangunan dan pertumbuhan ekonomi Negeri Kelantan, berlandaskan prinsip - prinsip Islam, untuk kesejahteraan Ummah.  

## Peranan PKINK
* Pembangunan sosio-ekonomi keseluruhan 
* Mempelopori industri berpotensi 
* Menjana harta korporat 
* Mewujudkan Masyarakat Perdagangan & Perindustrian Bumiputera 
* Memegang teguh nilai dan prinsip Islam  
  
PKINK memberikan tumpuan kepada dua aspek yang utama, iaitu :
 
**Pembangunan sosio ekonomi**
  
* Pembangunan infrastruktur asas dan ameniti 
* Pembinaan serta mengadakan rumah kos rendah dan kemudahan komersil 
* Latihan dan penempatan 
* Penwujudan peluang pekerjaan 
  
**Pembangunan industri dan komersil** 
  
* Pembangunan dalam kemudahan perindustrian 
* Pelaburan dalam bidang komersil melalui 
* Pelaburan sendiri 
* Usahasama dan pengabungan strategik   
* Penswastaan 

## Lihat juga
* Ekonomi Kelantan
* Ekonomi Malaysia
 
## Pautan luar
*
KB Bazar

KB Bazaar merupakan sebuah lokasi baru perniagaan di bandar Kota Bharu dijangka muncul sebagai lokasi 'bisnes' terulung di Kelantan sekiranya mendapat sokongan padu golongan usahawan dan penduduk tempatan.

KB Bazaar merupakan satu lokasi perniagaan strategik untuk Bumiputera. Ia terletak di Jalan Hamzah, bersebelahan dengan KB Mall.
 
Produk yang ditawarkan di KB Bazaar termasuk batik, barangan perak, hiasan dalaman, pakaian siap, kain ela, barangan antik, kraftangan rakyat Kelantan dan peralatan elektrik.

## Lihat juga
* KB Mall
Kebersihan dalam Islam

**Kebersihan dalam Islam** adalah topik terutama tetapi sesuatu yang umat bukan Muslim tidak mengenali dengan baik.

## Ungkapan
Selain dari keperluan untuk kebersihan ritual untuk waktu sembahyang seharian (Arab: "Salah") melalui Wuduk dan Ghusl, ada banyak lagi peraturan yang berkenaan dengan kebersihan yang menjadi perkara penting dalam hidup umat Islam. Isu-isu yang lain termasuk Peraturan makanan Islam.

Pada umumnya, Al-Quran menasihati umat Islam untuk memegang taraf tinggi pada kebersihan diri dan dibersihkan secara ritual sebaik mana yang mungkin. - seperti di banyak negara Timur - bilik air selalu mempunyai saluran air yang diletakkan sebelah tandas, supaya seorang individu boleh membasuh diri mereka dengan sempurna. Kebersihan ini diwajibkan untuk menjaga kebersihan, walaupun mengunakan kertas tandas boleh diterima apabila seseorang tidak dapat membasuh diri mereka. 

Juga kerana kebersihan ritual, dan sekali lagi umum bagi kebanyakan kebudayaan Timur, umat Islam menanggalkan kasut ketika memasuki masjid dan rumah.
Perbadanan Perpustakaan Awam Kelantan

**Perbadanan Perpustakaan Awam Kelantan** (**PPAK**) pada awalnya dikenali sebagai Perpustakaan Umum Carnegie ditubuhkan pada tahun 1938, hasil bantuan sebanyak 1,000 paun sterling dari Yayasan Carnegie di New York dan RM 2,500 sumbangan dari kerajaan negeri Kelantan. 

Bangunannya terletak di Jalan Doktor, Kota Bharu. Ahli Jawatankuasa yang terpilih pada waktu itu terdiri daripada En. A.C. Baker ;penasihat British, En.Gordon Hal, En. C.Crae dan YM Tengku Mahmood Mahyideen. Bantuan sebanyak RM 1,000 setahun diterima dari kerajaan negeri dari tahun 1939 hingga 1946. Walau bagaimanapun antara 1947 hingga 1949, pihak perpustakaan hanya menerima sebanyak RM 500 dari kerajaan negeri sebagai bantuan tahunan.

Mulai tahun 1963, langkah-langkah pemulihan mula dijalankan dengan peruntukan tahunan sebanyak RM 2,500 bagi perbelanjaan pengurusan dan pembelian bahan-bahan bacaan perpustakaan. Pada 1964, peruntukan telah ditambah kepada RM 5,000. Mulai 1 Januari 1965, pentadbiran perpustakaan telah diambil alih oleh Jumaah Amanah Perpustakaan Umum Carnegie. Hasil usaha Ahli Jumaah, perpustakaan ini mula dibuka kepada umum pada 1 Julai 1967.

Perpustakaan Umum Carnegie telah ditukarkan namanya kepada Perbadanan Perpustakaan Awam Kelantan apabila Enakmen No. 14 Tahun 1973 dikuatkuasakan. Pada waktu itu, perpustakaan ini dikendalikan oleh 3 orang kakitangan sahaja iaitu 2 kerani rendah dan seorang pelayan pejabat. Sehingga 1978, sumbangan dari kerajaan negeri adalah sebanyak RM 5,000 setahun. Walau bagaimanapun peruntukan tahunan ditambah mulai 1979 hingga 1982 kepada RM 35,000 setahun dan kakitangan juga bertambah kepada 6 orang.

Dalam Rancangan Malaysia Ketiga, Kerajaan Persekutuan telah meluluskan peruntukan sebanyak RM1.5 juta untuk pembinaan bangunan baru. Bangunan setinggi 3 tingkat dengan keluasan 31,000 kaki persegi di atas tapak seluas 1.13 ekar ini dibina di Jalan Mahmod, Kota Bharu. Urusan pembinaan dimulakan pada April 1981 dan siap sepenuhnya pada Oktober, 1982 dengan belanja yang meningkat hampir RM4 juta. Mulai 15hb. Februari, 1983 perpustakaan ini dibuka kepada orang ramai dan dirasmikan oleh DYMM Al-Sultan Kelantan pada 1 April 1983 dan secara rasminya telah dibuka kepada orang ramai.

Penubuhan Perbadanan Perpustakaan Awam Kelantan ini antara lain ialah bertujuan untuk mengurus, menyelenggarakan dan memperluaskan penggunaan buku dan juga bahan-bahan perpustakaan kepada masyarakat. Setakat ini Perbadanan Perpustakaan Awam Kelantan telah mempunyai 7 buah perpustakaan awam cawangan, 1 buah perpustakaan komuniti, 3 buah perpustakaan desa.

## Alamat
Perbadanan Perpustakaan Awam Kelantan
Jalan Padang Perdana, 
15572 Kota Bharu,
Kelantan Darul Naim, Malaysia 
Telefon: 609-7444522 / 609-7412522 
Faks: 609-7487736 
E-Mel: ppak@kelantan.gov.my

## Lihat juga
* Perpustakaan Cawangan PPAK
* Perpustakaan Kuala Lumpur
* Perbadanan Perpustakaan Awam Negeri Sembilan

## Pautan Luar
* Portal Rasmi
* Web OPAC
Pelayan pangkalan data

**Pelayan pangkalan data** ialah pelayan yang menggunakan penggunaan pangkalan data yang membekalkan perkhidmatan pangkalan data kepada atur cara komputer yang lain atau kepada komputer, seperti yang tertakrif oleh model pelanggan–pelayan.  Sistem pengurusan pangkalan data (DBMS) kerap membekalkan kefungsian pelayan pangkalan data, dan beberapa sistem pengurusan pangkalan data (seperti MySQL) bergantung semata-mata kepada model pelanggan–pelayan untuk capaian pangkalan data (manakala yang lain seperto SQLite dimaksudkan untuk digunakan sebagai pangkalan data terbenam).

Pengguna-pengguna mencapai pelayan pangkalan data sama ada melalui "bahagian depan" berjalan di komputer penggunayang memaparkan data yang dipohonatau melalui "bahagian belakang", yang berjalan di pelayan dan menangani tugas seperti analisis dan simpanan data.

Dalam model tuan-hamba, pelayan tuan pangkalan data ialah lokasi pusat dan utama bagi data manakala pelayan hamba pangkalan data ialah sandaran segerak bagi tuan bertindak sebagai proksi.

Kebanyakan penggunaan pangkalan data bertindak balas dengan bahasa pertanyaan. Setiap pangkalan data memahami bahasa pertanyaannya dan menukar setiap pertanyaan yang diserahkan ke bentuk boleh baca pelayan dan melakukannya untuk mendapat semula hasil.

Contoh penggunaan pangkalan data hak milik termasuk Oracle, DB2, Informix, dan Microsoft SQL Server. Contoh penggunaan pangkalan data perisian bebas termasuk PostgreSQL; dan di bawah Lesen Awam Am GNU termasuk Ingres dan MySQL.  Setiap pelayan menggunakan logik dan struktur pertanyaan tersendiri. Bahasa pertanyaan SQL (Bahasa Pertanyaan Berstruktur) adalah lebih kurang sama di semua penggunaan pangkalan data hubungan.

Untuk penjelasan, pelayan pangkalan data yang mengekalkan perkhidmatan yang berkaitan dengan pelayan melalui penggunaan pangkalan data.

DB-Engines menyenaraikan lebih 300 DBMS dalam tangga tempatnya.

## Rujukan

## Lihat juga
* Replikasi pangkalan data
Senarai pemenang Liga Perdana

Berikut merupakan senarai pemenang liga tahap kedua di Malaysia. Mulai 2004 liga tahap kedua dikenali sebagai Liga Premier Malaysia.

## Senarai Pemenang
### Liga Semi-Pro Divisyen 2

### Liga Perdana 2

### Liga Premier

## Ringkasan Pemenang
Senarai pasukan dalam Liga Malaysia

Berikut merupakan senarai persatuan atau kelab bola sepak yang pernah bertanding dalam Liga Malaysia (peringkat pofesional @ separuh-profesional).

# P.B Johor
# K.B Johor
# K.B Pasir Gudang United Johor
# P.B SAJ Johor
# P.B Kedah
# K.B JKR Kedah
# K.B Kuala Muda Kedah
# P.B Kelantan
# K.B TNB Kelantan
# K.B JKR Kelantan
# K.B SKMK Kelantan
# P.B Kuala Lumpur
# K.B Malay Mail KL
# K.B KESAS Kuala Lumpur
# K.B Maju United Kuala Lumpur
# K.B PLUS Kuala Lumpur
# K.B DBKL Kuala Lumpur
# P.B Melaka
# K.B Telekom Melaka
# P.B Negeri Sembilan
# K.B NS Chempaka
# P.B Pahang
# P.B Perak
# K.B NTFA Pulau Pinang
# P.B Perlis
# P.B Pulau Pinang E&O
# P.B Selangor
# K.B Public Bank Selangor
# K.B MPPJ Selangor
# K.B PKNS Selangor
# K.B MPSJ Selangor
# K.B Proton Selangor
# K.B SUKSES Selangor
# P.B Sabah
# P.B Sarawak
# P.B Terengganu
# P.B Angkatan Tentera Malaysia
 
Nota:
* P.B - Persatuan Bola sepak
* K.B - Kelab bola sepak
Senarai pemenang Liga Super

Berikut merupakan senarai pemenang liga tahap pertama di Malaysia. Bermula pada tahun 2004, liga tahap pertama dikenali sebagai Liga Super Malaysia.

## Senarai Pemenang
### Piala

### Liga Semi-Pro Divisyen

### Liga Perdana

### Liga Super

=Ringkasan Pemenang= 

## Nota
Silat Tari

Di Malaysia terdapat beberapa Perguruan Silat yang menggunakan nama "Silat Tari", diantaranya:

# Silat Tari Jawi/Pulut Kelantan
# Silat Tari Kalimah Terengganu
# Silat Tari Kelantan
# Silat Tari Laksamana
# Silat Tari Tumbuk
Silat Minang

Di Malaysia terdapat beberapa Perguruan Silat yang menggunakan nama "Silat Minang" atau "Silat Minangkabau", diantaranya:

# Silat Pauh Minangkabau
# Silat Lintar Minangkabau
# Silat Warisan Melayu Minangkabau
# Silat Pincong Minangkabau
Silat Pendekar

Di ASEAN terdapat beberapa Perguruan Silat yang menggunakan nama "Silat Pendekar", diantaranya:

# Silat Pendekar Muda
# Silat Pendekar Warisan
# Silat Pendekar Ulung
# Silat Pendekar Bertuah
Silat Cimande

Silat Cimande merupakan silat tua dan berasal dari Jawa Barat. Di Malaysia terdapat beberapa Perguruan Silat yang menggunakan nama "Silat Cimande/Cemandi/Chemandey/Cemandee/Cimandi", diantaranya:

# Silat Cimandi Pecah Tujuh
# Silat Cimande Mega Malam
# Silat Mega Cimande
# Silat Sunda Cimande
# Silat Cimande Seleng
# Silat Cimande Lincah
# Silat Cimandi Tun Perak 
# Silat Cimande Sendeng
# Silat Cimande Gayong
# Silat Cimande Putih
# Silat Cimande Hitam
# Silat Cimande Serumpun
# Silat Cimande Saguntang
# Silat Cimande Warisan

## Pranala Luar

*  Pukulan Cimande Kombinasi International   
*   Suwanda Academy Website
*  Pukulan Cimande Pusaka International
*  Cimande from France 
*  Pendidikan PAMUR Kombinasi Tjimande  
*  Pencak SIlat Cimande Rotterdam 
* Ikatan Pencak Silat Indonesia
Silat Spelet

Di Malaysia terdapat beberapa Perguruan Silat yang menggunakan nama "Silat Spelet", diantaranya:

# Silat Sepelet Tapak Tiga
# Silat Sepelet Gayung
# Silat Sepelet Gunung Jati
# Silat Sepelet Tomoi
Spelet Tomoi tidak mempunyai bunga..ia ibarat (Perlawanan Jalanan) street Fighter
pergerakan sedikit sama seperti Jeet Kune Do(Brucee Lee)..sebagai contoh

Mengikut guru saya, Pok We silat ini berasal daripada peristiwa sepasang burung bergaduh yang diilhamkan oleh Allah swt kepada Omar.

Sebelum memulakan latihan seperti seni silat lain, murid perlu melakukan langkah semabah sebanyak tujuh langkah kepada guru dan setiap langkah mempunyai makna-makna tertentu sebelum "ta-pie" (gerak langkah empat penjuru sebelum mulakan pertarungan).
Selepas melakukan satu pusingan berbentuk segi empat, pesilat akan masuk ke dalam kota melulai penjuru langkah pertama masing-masing dan melakukan langkah 'tikam' dan 'sambut'.
Setelah itu kedua-dua pesilat akan memulakan langkah berbentuk bulatan dan ketika itu lah masing-masing mencari pelung untuk melakukan langkah pukulan atau sepakan.

Antara teknik mengelirukan musuh yang paling popular dalam silat sepelet adalah 'ngacu lawan' dengan kedudukan seperti seekor burung menunggu gerak lawanya.
Datuk Bandar Kuala Lumpur

**Datuk Bandar Kuala Lumpur** merupakan  ketua bagi kerajaan tempatan di Wilayah Persekutuan. Ia berperanan mengetuai pentadbiran dan pengurusan pihak berkuasa tempatan di Kuala Lumpur, iaitu Dewan Bandaraya Kuala Lumpur. Jawatan Datuk Bandar diperkenalkan bagi menggantikan peranan Pesuruhjaya Ibu Kota Kuala Lumpur selepas penaiktarafan status Kuala Lumpur sebagai bandar raya pada 1 Februari 1972.

Penyandang Datuk Bandar Kuala Lumpur yang terkini ialah Datuk Seri Fadlun Mak Ujud.

## Pelantikan
Datuk Bandar Kuala Lumpur dilantik oleh Ketua Pengarah Jabatan Wilayah Persekutuan setelah mendapat perkenan Yang di-Pertuan Agong serta persetujuan oleh Perdana Menteri Malaysia. Tempoh bagi jawatan ini dipegang ialah selama 2 tahun.

## Penyandang
Berikut ialah senarai Datuk Bandar Kuala Lumpur. 

## Rujukan

## Sumber
* Akta Bandaraya Kuala Lumpur 1971
* Akta Ibu Kota Persekutuan 1960
Syawal

**Syawal** () ialah bulan kesepuluh dalam takwim Hijrah. Ia datang selepas Ramadan dan sebelum Zulkaedah.

*Shawwāl* berakar dari kata kerja perkataan bahasa Arab *shāla* (), yang bermaksud untuk 'bawa atau pikul', secara umumnya untuk membawa atau memindahkan sesuatu dari satu tempat ke satu tempat lain. 

Dalam tradisi masyarakat Melayu, Syawal turut dikenali sebagai **bulan raya**.

## Puasa semasa Syawal
Hari pertama Syawal ialah Hari Raya Aidilfitri, puasa diharamkan. Sesetengah orang Islam mengamalkan enam hari berpuasa semasa Syawal yang bermula pada hari selepas Aidilfitri. Berpuasa enam hari ini bersama dengan puasa Ramadan, dianggap bersamaan dengan berpuasa sepanjang tahun. Alasan di sebalik tradisi ini ialah perbuatan baik dalam Islam dihadiahkan 10 kali ganda pahala, jadi berpuasa 30 hari selama Ramadan dan 6 hari pada Syawal adalah setara dengan puasa sepanjang tahun dari segi ganjaran pahala.

Para ulama Syiah mazhab Jaafari tidak memberi penekanan pada puasa enam hari berturut-turut, sementara dalam kalangan Sunni, kebanyakan ulama mazhab Syafii menganggapnya disyorkan untuk berpuasa enam hari secara berturut-turut. Ini adalah berdasarkan hadis riwayat Tabarani dan yang lain di mana Nabi Muhammad, diriwayatkan berkata, "Puasa enam hari berturut-turut selepas Aidilfitri adalah seperti berpuasa sepanjang tahun." Sumber-sumber ilmiah tradisional lain dalam kalangan mazhab Hanafi dan Hanbali tidak meletakkan penekanan pada hari-hari berturut-turut, sementara pendapat kuat dari mazhab Maliki lebih cenderung enam hari dalam sebulan, sama ada berturut-turut atau sebaliknya.

## Masa
Takwim Hijrah adalah sepenuhnya takwim bulan, dan bulannya bermula apabila anak bulan kelihatan. Memandangkan tahun qamari adalah 11 ke 12 harilebih pendek daripada tahun matahari, Syawal beralih sepanjang musim. Jangkaan tarikh mula dan tamat Syawal, berdasarkan Takwim Ummul Qura dari Arab Saudi dan Takwim Hijrah JAKIM dari Malaysia, adalah seperti berikut:

## Peristiwa Islam

* Setiap 1 Syawal, Aidilfitri disambut di seluruh Dunia Islam untuk tiga hari (tetapi sambutan perayaan berakhir hingga hari ke-29 atau ke-30).
* 07 Syawal 3 Hijrah, orang Islam terawal menyertai Perang Uhud.
* 13 Syawal 194 Hijrah, kelahiran perawi hadis terkemuka, Muhammad al-Bukhari.

## Catatan
Kota Gelanggi

**Gua Kota Gelanggi** merupakan tempat yang menarik untuk dilawati. Gua ini terletak di daerah Jerantut di negeri Pahang,Malaysia.Di dalam kompleks ini terdapat banyak gua, antaranya ialah Gua Tongkat, Gua Angin, Gua Batu Sanding, Gua Kota Balai, Gua Penyu, dan Gua Kelawar. Apabila sampai di gua ini, anda akan bertemu dengan gua yang berbentuk pintu gerbang, di dalamnya terdapat alur air yang mengalir air jernih lagi sejuk. 

Gua Kota Balai telah berlaku perubahan bentuk kerana suatu masa dahulu (sekitar 1970an) telah berlaku aktiviti penggalian dan pengambilan najis kelawar secara besar-besaran untuk dijadikan baja tanaman. Nama Gua Tangga diambil sempena tangga besi yang ada di situ. Tangga itu telah dibina oleh pengusaha yang mengambil tahi kelawar pada masa itu.

Perihal gua-gua ini ada disebut di dalam buku Sejarah Melayu dengan sebutan Kota Kelangkio. Dikatakan puteri Onangkio daripada Siam telah singgah di sini semasa mengikuti rombongan ke Pahang. Terdapat sebatang anak sungai berhampiran kawasan ini dinamakan Sungai Siam (Sungai Siang). Terdapat dakwaan lisan daripada penduduk setempat bahawa gua ini boleh dihubungkan dengan negeri Pantai Timur iaitu Terengganu atau Kelantan atau Siam. Dakwaan ini berpunca daripada hubungan dengan Siam dan juga perihal Pahlawan Mat Kilau yang berjaya lari ke Siam tanpa diketahui oleh orang ramai.

Gua Kota Gelanggi ini terletak berhampiran kampung Pulau Tawar iaitu tempat asal pahlawan Melayu Mat Kilau.  Sebuah gugusan Felda yang berhampiran gua ini juga dinamakan Felda Kota Gelanggi.

Keunikan gua ini telah menarik minat pengeluar filem Sumpah Semerah Padi untuk menjadikannya sebagai lokasi penggambaran filem tersebut. Rangkaian gua-gua di sini agak terancam dengan adanya usaha-usaha pihak tertentu membuka kuari berhampirannya bagi mengambil batu-batan. Bandar paling hampir ialah Jerantut dan Bandar Jengka.

## Rujukan